laion/Wikipedia-Exotic huggingface dataset:
ლევი გარსია

ლევი სემიუელ გარსია (ინგლ. Levi Samuel Garcia; დ. 20 ნოემბერი, 1997) — ტრინიდადელი პროფესიონალი ფეხბურთელი, რომელიც თამაშობს ნიდერლანდურ კლუბ „ექსელსიორსა“ და ტრინიდადი და ტობაგოს ეროვნულ ნაკრებში, მარცხენა ნახევარმცველის პოზიციაზე. პროფესიული კარიერა დაიწყო 2013 წელს, 17 წლის ასაკში, ადგილობრივ კლუბ „ცენტრალში“. 2015 წლის თებერვალში კონტრაქტი გააფორმა ნიდერლანდურ კლუბ „ალკმაართან“. გარსიას დებიუტი ეროვნულ ნაკრებში შედგა 2016 წლის 25 მარტს, 2018 წლის მსოფლიო ჩემპიონატის საკვალიფიკაციო ეტაპზე, სენტ-ვინსენტი და გრენადინების ნაკრების წინააღმდეგ მატჩში, სადაც ორი გოლის გატანაც მოახერხა. ლევი გარსია დაარქივებული 2016-02-06 საიტზე Wayback Machine. — AZ Alkmaar ლევი გარსია — soccerway ↑ Eredivisie Staff (6 თებერვალი, 2016). „Levi Garcia“. Eredivisie.nl. დაარქივებულია ორიგინალიდან — 2016-03-05. ციტირების თარიღი: 6 თებერვალი, 2016. შეამოწმეთ თარიღის პარამეტრი |accessdate= და |date=-ში (დახმარება) ↑ Lasana Liburd (20 February 2015). „Going Dutch: AZ unveils T&T starlet Levi Garcia“. Wired868.com. დაარქივებულია ორიგინალიდან — 6 თებერვალი 2016. ციტირების თარიღი: 6 February 2016. ↑ „Player Profile – Levi Garcia“. Inshan Mohammad (Soca Warriors Online). 24 მარტი, 2016. ციტირების თარიღი: 27 მარტი, 2016. შეამოწმეთ თარიღის პარამეტრი |accessdate= და |date=-ში (დახმარება)
მილივოიე ნოვაკოვიჩი

მილივოიე ნოვაკოვიჩი (სლოვენ. Milivoje Novakovič; დ. 18 მაისი, 1979) — სლოვენიელი ყოფილი ფეხბურთელი, რომელიც უკანასკნელად თამაშობდა სლოვენურ კლუბ „მარიბორში“, თავდამსხმელის პოზიციაზე. ნოვაკოვიჩმა კარიერა დაიწყო სლოვენურ კლუბ ლუბლიანას „ოლიმპიაში“. 1998 წელს დატოვა „ოლიმპია“ და მას შემდეგ თამაშობდა რამდენიმე ავსტრიულ კლუბში, მათ შორის: „ფოიტსბერგში, „ლასკასსა“ და „მატერსბურგში“. 2005 წლის ზაფხულში შეუერთდა „ლიტექსს“, სადაც მხოლოდ ერთი სეზონი ჩაატარა. 2006 წლის აგვისტოში, 1.5 მილიონი ევროს სანაცვლოდ შეიძინა „კელნმა“, ვისთან ერთადაც გაატარა კარიერის უმნიშვნელოვანესი წლები. 2012–2013 წლებში იჯარით თამაშობდა „ომია არდიაში“. საბოლოოდ, კარიერა 2017 წელს სლოვენიურ კლუბ „მარიბორში“ დაასრულა. ნოვაკოვიჩის დებიუტი სლოვენიის ეროვნულ ნაკრებში შედგა 2006 წლის 31 მაისს, კვიპროსის ნაკრების წინააღმდეგ მატჩში, სადაც სლოვენიის ნაკრებმა მოწინააღმდეგეს ანგარიშით 1:0 სძლია. ნაკრებში ყოფნის პერიოდში მონაწილეობა მიიღო 80 ოფიციალურ მატჩში და 32 გოლის გატანა შეძლო. მარიბორი სლოვენიის საფეხბურთო ჩემპიონატი: 2016–17 სლოვენიის საფეხბურთო თასი: 2015–16 2005–06 ბულგარეთის საფეხბურთო ჩემპიონატის ბომბარდირი, 16 გოლი 2007–08 მეორე ბუნდესლიგის ბომბარდირი, 20 გოლი მილივოიე ნოვაკოვიჩი — Soccerway მილივოიე ნოვაკოვიჩი — NZS (სლოვენური) მილივოიე ნოვაკოვიჩი — National-Football-Teams.com ↑ „FIFA World Cup South Africa 2010: List of Players“ (PDF). FIFA. 4 ივნისი, 2010. p. 27. დაარქივებულია ორიგინალიდან (PDF) — 2010-06-16. ციტირების თარიღი: 16 აპრილი, 2014. შეამოწმეთ თარიღის პარამეტრი |accessdate= და |date=-ში (დახმარება) ↑ მილივოიე ნოვაკოვიჩი, transfermarkt.com ↑ Archived copy. დაარქივებულია ორიგინალიდან — 5 ოქტომბერი, 2015. ციტირების თარიღი: 2015-09-08. ↑ Новакович подписа с Кьолн за три години(ბულგარული) ↑ Novakovic zurück in die J-League. Kölner Stadt-Anzeiger (26 იანვარი, 2013). დაარქივებულია ორიგინალიდან — 2013-02-02. ციტირების თარიღი: 2013-01-26.
ვალერი პორკუიანი

ვალერი სემიონოვიჩ პორკუიანი (უკრ. Валерій Семенович Поркуян; დ. 4 ოქტომბერი, 1944, კიროვოგრადი, უკრაინის სსრ, სსრ კავშირი) — უკრაინელი საბჭოთა ფეხბურთელი და ფეხბურთის მწვრთნელი, საბჭოთა კავშირის სპორტის დამსახურებული ოსტატი (1991). 1966 წლის ინგლისისა და 1970 წლის მექსიკის მსოფლიო ჩემპიონატების მონაწილე საბჭოთა კავშირის ეროვნული ნაკრების შემადგენლობაში. 1966–1970 წლებში იცავდა საბჭოთა კავშირის ეროვნული ნაკრების ღირსებას, რომლის შემადგენლობაში 8 შეხვედრა ჩაატარა და 4 ბურთი გაიტანა. დინამო კიევი საბჭოთა კავშირის ჩემპიონატი ჩემპიონი (3): 1966, 1967, 1968 საბჭოთა კავშირის თასი თასის მფლობელი: 1966 ფანჯიკიძე, გურამ (1967). ფეხბურთის სამშობლოში : მსოფლიო პირველობის ჩემპიონატი ინგლისში. თბილისი: ნაკადული.  ფანჯიკიძე, გურამ (1970). ფეხბურთის სამშობლოში : სპორტული ნარკვევი. თბილისი: საქ. კპ ცკ-ის გამ-ბა.  კაკაბაძე, მიხეილ (1972). მეხიკო, მეხიკო : ნარკვევი ფეხბურთში მექსიკის IX მსოფლიო ჩემპიონატის შესახებ. თბილისი: საბჭ. საქართველო.  Хохлюк, Виктор. Голеадоры. — Луганск: Максим, 2012. — С. 49. — 148 с. — 5 000 экз. — ISBN 978-966-15-8934-5. Рабинер Игорь. Валерий Поркуян: Меня называли «фартовым Поркушей» // Футбол от «СЭ». — № 10, июль 1995. — С. 3. Черневич Г. Л.; Школьников Е. А., Динамо. Энциклопедия, М.: Олма-пресс, 2003. — გვ. 336. 477 გვ, ISBN 5-224-04399-9. ვალერი პორკუიანი — FootballFacts.ru ვალერი პორკუიანი — football.odessa.ua ვალერი პორკუიანი დაარქივებული 2020-08-04 საიტზე Wayback Machine. — რუსეთის ეროვნული ნაკრები ↑ Valeriy Porkuyan in the World Cups. The Soccer World Cups.com. ციტირების თარიღი: 13 თებერვალი, 2022
იკეჩი ანია

იკეჩი ანია (ინგლ. Ikechi Anya; დ. 3 იანვარი, 1988) – შოტლანდიელი პროფესიონალი ფეხბურთელი, ამჟამად არის თავისუფალი აგენტი. 2013 წლიდან თამაშობს შოტლანდიის ეროვნულ ნაკრებში ნახევარმცველის პოზიციაზე. ის საკმაოდ მრავალმხირივი ფეხბურთელია და თამაში შეუძლია განაპირა თავდამსხმელის, განაპირა ნახევარმცველისა და მცველის პოზიციაზეც. ადრეულ წლებში ანია თამაშობდა „უიკომ უონდერესში“, „ნორთჰემპტონ ტაუნსა“ და „უოტფორდში“, ისევე როგორც ესპანურ კლუბებში: სელტა, სევილია ატლეტიკო და გრანადა. დაიბადა გლაზგოში, ნიგერიულ და რუმინულ ოჯახში, ამიტომაც შესაძლებლობა მიეცა თავად აერჩია ეთამაშა ნიიგერიის, რუმინეთის ან შოტლანდიის ნაკრებში. საბოლოოდ მან შოტლანდია ამჯობინა. ეროვნულ ნაკრებში მისი დებიუტი შედგა 2013 წლის 6 სექტემბერს ბელგიის ნაკრების წინააღმდეგ მატჩში. იკეჩი ანია — სტატისტიკა საიტზე Soccerbase.com (ინგლისური) პროფილი საიტზე BDFutbol.com (ინგლისური) ↑ „The Football League Limited: Club list of registered players as at 16th May 2015“ (PDF). The Football League. 16 May 2015. p. 35. დაარქივებულია ორიგინალიდან (PDF) — 4 მარტი 2016. ციტირების თარიღი: 19 June 2015. ↑ 2.0 2.1 Premier League Player Profile Ikechi Anya. Barclays Premier League (2016). დაარქივებულია ორიგინალიდან — 2016-04-16. ციტირების თარიღი: 7 თებერვალი, 2016 ↑ Watford FC Player Profiles. Watford Football Club (17 ივნისი, 2014). დაარქივებულია ორიგინალიდან — 15 იანვარი, 2016. ციტირების თარიღი: 30 იანვარი, 2016. ↑ OFFICIAL: Anya & Brown Sign. დაარქივებულია ორიგინალიდან — 25 ივლისი, 2013. ↑ Ikechi Anya, nuevo fichaje del Granada Spanish. nuevofutbol.com. დაარქივებულია ორიგინალიდან — 13 მარტი, 2012. ციტირების თარიღი: 13 July 2011. ↑ Scot seals shock Sevilla transfer. Express.co.uk (12 ივლისი, 2009). ციტირების თარიღი: 8 დეკემბერი, 2010. ↑ BBC Sport Gossip Column. BBC News (12 ივლისი, 2009). ციტირების თარიღი: 8 დეკემბერი, 2010. ↑ Anya considering international future. Skysports.com (13 ივლისი, 2009). ციტირების თარიღი: 8 დეკემბერი, 2010.
უხილავი ქარი

უხილავი ქარი — ირაკლი მეტრეველის რომანი. გამოქვეყნდა 2017 წელს გამომცემლობა „აზრის“ მიერ. ყურადღება!  ქვემოთ მოყვანილია სიუჟეტის და/ან დასასრულის დეტალები. სამხედრო რეპორტიორი, რომელიც 2008 წლის რუსეთ-საქართველოს შეიარაღებულ კონფლიქტს აშუქებდა, საომარი მოქმედებების დასრულებისთანავე საფრანგეთში მიემგზავრება, რათა ომზე ფიქრს გაექცეს და „ცოტა ხნით მაინც შეეკედლოს იმ ეფემერულ რეალობას, ადამიანი მოგზაურობისას რომ ქმნის“. ამავე დროს, პარიზში საფრანგეთის დაზვერვის ყოფილი მაღალჩინოსნის დახმარებით ერთ მის საოჯახო საიდუმლოს უნდა აეხადოს ფარდა. პარიზის ქუჩებში ხეტიალი, ადამიანების და მათი ისტორიების მოგონებაში გადახლართული წარსული და აწმყო, დროით როგორც სიტყვებით თამაში, რენატა ტებალდის ფოტო, მჭკნარი ფოთოლი, ფარშავანგი, ბეღურა, ყვავი, ჭკა, მტრედი, იხვი, შაშვი, ბუ, მერცხალი, თოლია, აფრიკული თუთიყუში, კადმოსი და მეფე ლირი, იტალო კალვინო და ჰომეროსი, „დონ კიხოტი“ და მარსელ პრუსტი, მოლუსკის ნიჟარები და ლუის ბუნუელი, ქარი პირის და ზურგის, ქარი, რომელსაც ჩვენ არ ვხედავთ... და საიდუმლო, რომელსაც პაზლივით, ნაწილ-ნაწილ ვერ ამოხსნი. რომანი goodreads.com-ზე ↑ რომანის ოფიციალური გვერდი Facebook-ზე ↑ რომანის ანოტაცია „საბა“-ს ვებგვერდზე
ანტონ სუროჟელი

მიტროპოლიტი ანტონი სუროჟელი (რუს. Митропролит Антоний Сурожский; საერო სახელი ანდრეი ბორისის ძე ბლუმი; რუს. Андрей Борисович Блум; დ. 19 ივნისი, 1914 — გ. 4 აგვისტო, 2003) — რუსეთის მართლმადიდებელი ეკლესიის ეპისკოპოსი, ფილოსოფოსი და მქადაგებელი. აბერდინის უნივერსიტეტის საპატიო დოქტორი, კემბრიჯის ღვთისმეტყველების ფაკულტეტის საპატიო დოქტორი, მოსკოვისა და კიევის სასულიერო აკადემიათა საპატიო დოქტორი. ანდრეი ბლუმი დაიბადა 1914 წლის 19 ივნისს, ლოზანაში, შვეიცარიაში. დედის მხრიდან, მისი ძმისშვილი იყო ცნობილი კომპოზიტორი ალექსანდრე სკრიაბინი. ბავშვობა რუსეთსა და ირანში გაატარა. მისი ოჯახი 1923 წელს გადასახლდა ევროპაში. დაამთავრა სორბონის უნივერსიტეტის ბიოლოგიური და სამედიცინო ფაკულტეტი. 1939 წლიდან ფრონტის ხაზზე საფრანგეთის არმიის ქირურგად მსახურობდა. 1943 წლის 16 აპრილს აღკვეცეს ბერად და უწოდეს სახელად ანტონი. საფრანგეთის ოკუპაციის წლებში აგრძელებდა ქირურგობას ანტიფაშისტურ, წინააღმდეგობის მიწისქვეშა ორგანიზაციაში. სამედიცინო კარიერა გააგრძელა 1948 წლამდე, მანამ სანამ მიტროპოლიტმა სერაფიმე ლუკიანოვმა ხელი არ დაასხა მღვდლად.ხელდასხმის შემდეგ მამა ანტონი მსახურობდა ლონდონის რუსულ მართლმადიდებლურ ტაძრებში. 1957 წელს შედგა მისი საეპისკოპოსო ქიროტონია და დაინიშნა მოსკოვის საპატრიარქოს დასავლეთ ევროპის ეგზარქატის ვიკარად. 1966 წლიდან აყვანილი იქნა მიტროპოლიტის ხარისხში და დაინიშნა მოსკოვის საპატრიარქოს დასავლეთ ევროპის ეგზარქოსად. მიტროპოლიტი ანტონი გარდაიცვალა 2003 წლის 4 აგვისტოს, ლონდონში. დასაფლავებულია ბრომპტონის სასაფლაოზე, ლონდონში. ანტონ სუროჟელი მიტროპოლიტი ანტონი სუროჟელი - ქრისტეს აღდგომის შესახებ მიტროპოლიტი ანტონი სუროჟელი - მირქმა Кыр­ле­жев А. Мис­тик в ми­ру // Там же. 2003. № 117.
აისელ მამედოვა

აისელ მამედოვა (აზერ. Aysel Məmmədova; დ. 3 ივლისი, 1989, ბაქო, აზერბაიჯანის სსრ, სსრკ) — აზერბაიჯანელი მომღერალი. აზერბაიჯანის წარმომადგენელი 2018 წლის ევროვიზიის სიმღერის კონკურსზე პორტუგალიის დედაქალაქ ლისაბონში. აისელ მამედოვა დაიბადა 1989 წლის 3 ივლისს, აზერბაიჯანის დედაქალაქ ბაქოში. მამედოვა მუსიკოსების ოჯახში დაიბადა, შესაბამისად იგი ბავშვობიდან მუსიკასთან იყო დაკავშირებული. 1995-2006 წლებში სწავლობდა ბიულბიულის სახელობის საშუალო პროფესიულ მუსიკალურ სკოლაში. 2010 წელს დაასრულა აზერბაიჯანის სახელმწიფო კონსერვატორია. მამედოვას მონაწილეობა აქვს მიღებული სხვადასხვა საერთაშორისო ფესტივალებზე, მათ შორის: „Caspian Jazz & Blues Festival“ (2002), „ბაქოს ჯაზის საერთაშორისო ფესტივალი“ (2005/2006), „MuzEnergo Festival of Music Improvisation“ (2007), „მონტე-კრაზის ფესტივალი“ (2009), „კავკასიის ჯაზის ფესტივალი“ (2012) და „ჟარა-2017“. მამედოვას, 2013 წელს ცნობილ მუსიკოს ალექსანდრე კოპალონისგან და 2015 წელს დებორა კარტერისგან სპეციალური გაკვეთილი აქვს მიღებული. მონაწილეობა აქვს მიღებული რუსეთის, საქართველოს, თურქეთის, უკრაინის, ისრაელის, შვედეთის, ნიდერლანდებისა და იტალიის მუსიკალურ ღონიზძიებებზე. ↑ „ევროვიზიის“ წარმომადგენელი ცნობილი გახდა azərbaycanca (8 noyabr 2017). დაარქივებულია ორიგინალიდან — 2017-11-08. ციტირების თარიღი: 8 noyabr 2017. ↑ 2.0 2.1 “Eurovision” təmsilçimiz Aysel Məmmədova kimdir? - VİDEO azərbaycanca (8 noyabr 2017). დაარქივებულია ორიგინალიდან — 2017-11-08. ციტირების თარიღი: 8 noyabr 2017.
ირიაო

ირიაო — ქართული მუსიკალური ჯგუფი, რომელიც სიმღერებს ჯაზისა და ეთნო-ხალხური მუსიკის ჟანრში ასრულებს. ჯგუფმა საქართველო 2018 წლის ევროვიზიის სიმღერის კონკურსზე, პორტუგალიის დედაქალაქ ლისაბონში წარადგინა. ჯგუფი ასრულებს უნიკალურ მუსიკას, რომელიც ჯაზისა და ქართული ეთნომუსიკის ნაზავია. მისი დამაარსებელი და მუსიკალური ხელმძღვანელი დავით მალაზონია ითვლება ერთ-ერთ პირველ ქართველ კომპოზიტორად, რომელმაც გააერთიანა ეს ორი ჟანრი. ის 30 წლის განმავლობაში ქმნიდა მუსიკას გერმანიასა და საქართველოში, როგორც თეატრისათვის, ასევე ტელეპროექტებისთვის, ცალკეული მუსიკოსებისა და ჯგუფებისათვის. მისივე ინიციატივით 2013 წელს დაარსდა ანსამბლი. ↑ ევროვიზია 2018-ზე საქართველოს ჯგუფი “ირიაო” წარადგენს ↑ ვინ წარადგენს საქართველოს „ევროვიზია 2018“-ზე
Stick Run

Stick Run — პოპულარული ვიდეო თამაში Facebook-ის, Android და iOS პლატფორმებზე. Stick Run შეიქმნა 2010 წელს გერმანელი პროგრამისტის მანუელ ოტოს მიერ. Facebook-ის პლატფორმაზე განთავსების შემდეგ, თამაში მალევე გახდა პოპულარული. 2013 წელს თამაშმა გადააჭარბა 43 მილიონ მოთამაშეს. მოთამაშეებს შეუძლიათ ითამაშონ როგორც ერთმოთამაშიან რეჟიმში, ასევე მრავალმოთამაშიან რეჟიმში. თამაშის პერსონაჟები არიან „Stick-man“-ები, რომლებიც მირბიან და უნდა გადალახონ წინააღმდეგობები. მოთამაშეების მიზანია გადარჩნენ რაც შეიძლება დიდი დროის მანძილზე და დააგროვონ გამოცდილების ქულები (ინგლ. experience points) და თამაშში არსებული ვირტუალური ვალუტა (ინგლ. coins. მოთამაშეებს შეუძლიათ იყიდონ სხვადასხვა აქსესუარები ვირტუალური ვალუტით და შეცვალონ თავიანთი მოთამაშის გარეგნობა. თამაშს აქვს ონლაინ ბაზარი, სადაც მოთამაშეებს შეუძლიათ შეიკრიბონ, ილაპარაკონ და გაცვალონ თავიანთი ნივთები სხვა ნივთებში ან ვირტუალურ ვალუტაში. „Stick Run“ - Facebook-ზე „Stick Run“ დაარქივებული 2016-03-09 საიტზე Wayback Machine. - Android-ზე ↑ Stick Run - Release_Facebook [1] ↑ (გერმანულად) Mit "Stick run" zum Jungunternehmer ↑ Stick Run-ის შესახებ - Facebook-ის გვერდი.
Mobile World Congress

მობილური ტექნოლოგიების მსოფლიო კონგრესი (ინგლ. The GSMA Mobile World Congress) — მობილური ტექნოლოგიების მსოფლიოში ყველაზე დიდი გამოფენა და კონფერენციების ერთობლიობა, სადაც კომპანიების აღმასრულებელი დირექტორები წარმოადგენენ მობილურ ოპერატორებს, მოწყობილობის მწარმოებლებს, ტექნოლოგიების პროვაიდერებს და კონტენტის მფლობელებს, მსოფლიოს სხვადასხვა ქვეყნებიდან. მობილური ტექნოლოგიების მსოფლიო კონგრესი ტარდება ყოველწლიურად, თებერვლის ბოლოს, ხოლო ზოგჯერ მარტის დასაწყისში. ჩატარების ადგილი არის Fira Gran Via, ბარსელონაში. წლიური დამსწრეების რიცხვი აჭარბებს 100,000 ადამიანს.. დამსწრეები წარმოადგენენ მსოფლიოს 200-ზე მეტ ქვეყანას. მობილური ტექნოლოგიების მსოფლიო კონგრესი 2018 ჩატარდება ბარსელონაში, 26 თებერვლიდან 1 მარტის ჩათვლით. 2011 წელს, ბარსელონა, საფრანგეთი არჩეული იქნა როგორც „GSMA მობილური მსოფლიოს დედაქალაქი“. 2018 წლის მობილური ტექნოლოგიების მსოფლიო კონგრესი ჩატარდება 26 თებერვლიდან 1 მარტის ჩათვლით. 2017 წლის მობილური ტექნოლოგიების მსოფლიო კონგრესი ჩატარდა 27 თებერვლიდან 2 მარტის ჩათვლით. 2016 წლის მობილური ტექნოლოგიების მსოფლიო კონგრესი ჩატარდა 22-25 თებერვალს. 2015 წლის მობილური ტექნოლოგიების მსოფლიო კონგრესი ჩატარდა 2-5 მარტს. 2014 წლის მობილური ტექნოლოგიების მსოფლიო კონგრესი ჩატარდა 24-27 თებერვალს. 2013 წლის მობილური ტექნოლოგიების მსოფლიო კონგრესი ჩატარდა 25-28 თებერვალს. 2012 წლის მობილური ტექნოლოგიების მსოფლიო კონგრესი ჩატარდა 27 თებერვლიდან 1 მარტის ჩათვლით. 2011 წლის მობილური ტექნოლოგიების მსოფლიო კონგრესი ჩატარდა 14-17 თებერვალს. 2010 წლის მობილური ტექნოლოგიების მსოფლიო კონგრესი ჩატარდა 15-18 თებერვალს. 2009 წლის მობილური ტექნოლოგიების მსოფლიო კონგრესი ჩატარდა 16-19 თებერვალს. შეგიძლიათ იხილოთ მედიაფაილები თემაზე „Mobile World Congress“ ვიკისაწყობში. GSMA Mobile World Congress Official GSMA site დაარქივებული 2011-02-22 საიტზე Wayback Machine. GSMA Mobile World Congress Shanghai GSMA Mobile World Congress Americas GSMA Mobile 360 Series Regional Events Global Mobile Awards Mobile World Capital ↑ GSMA Mobile World Congress. ოფიციალური საიტი. ↑ GSMA Mobile World Congress. ოფიციალური საიტი. ↑ GSMA NAMES BARCELONA THE FIRST MOBILE WORLD CAPITAL. GSMA ბარსელონას ასახელებს, როგორც პირველი მობილური მსოფლიოს დედაქალაქი. ამოღებულია 2011 წლის 22 ივლისს.
მოგადიშოს ბრძოლა (1993)

მოგადიშოს ბრძოლა (სომალში ცნობილია ასევე როგორც რეინჯერთა დღე სომალ. Ma-alinti Rangers) — ბრძოლა აშშ-ის სპეციალური დანიშნულების ძალებსა და სომალის ეროვნული ალიანსის (მოჰამედ ფარაჰ აიდიდის დაჯგუფება) არაკანონიერი ფორმირების ძალებს შორის. მიმდინარეობდა 1993 წლის 3-4 ოქტომბერს გაეროს სამშვიდობო ოპერაციიის ფარგლებში და წარმოადგენს აღნიშნული ოპერაციის ყველაზე ცნობილ მოვლენას. ბრძოლის პერიოდშ მეომრების დავალება იყო „სომალის ეროვნული ალიანსის მთავრობის“ ორი წევრის დაკავება. აშშ-ის სპეციალური დანიშნულების ძალები შეიჭრნენ ქალაქში და ჩაერთნენ მათთვის არათანასწორ ბრძოლაში. ამერიკელებმა განიცადეს მძიმე დანაკლისი (დააიღუპა 19 ადამიანი). სპეცდანიშნულების ძალების დანაკარგმა განაპირობა აშშ-ის მთავრობის გადაწყვეტილება სომალიდან ამერიკული ძალების გამოყვანის შესახებ. Black Hawk Down დაარქივებული 2011-02-10 საიტზე Wayback Machine. , The Philadelphia Inquirer PBS – Ambush in Mogadishu, PBS
ცირეკიძე

ვიკისაწყობში არის გვერდი თემაზე: ცირეკიძე საკუთარი სახელი ცირეკიძე შეიძლება აღნიშნავდეს ერთ-ერთ შემდეგ პიროვნებათაგანს: გიორგი ცირეკიძე — სპორტსმენი (ბერძნულ-რომაული ჭიდაობა) ირაკლი ცირეკიძე — სპორტსმენი (ძიუდო) რაულ ცირეკიძე — სპორტსმენი (ძალოსნობა) რევაზ ცირეკიძე — სპორტსმენი (ფარიკაობა) სანდრო ცირეკიძე — პოეტი
მიუნირ იოზქული

მიუნირ იოზქული (თურქ. Münir Özkul; დ. 15 აგვისტო, 1925, ბაქირქოი, სტამბოლი, თურქეთი — გ. 5 იანვარი, 2018, ბეიოღლუ, სტამბოლი, თურქეთი) — თურქი მედაჰი, კინოსა და თეატრის მსახიობი. მიუნირ იოზქული დაიბადა 1925 წლის 15 აგვისტოს, სტამბოლში. დაამთავრა სტამბოლის ვაჟთა ლიცეუმი. სამსახიობო კარიერა ჯერ ლიცეუმში სწავლის დროს, 1940 წელს, ბაქირქოის სახალხო თეატრში დაიწყო. გარკვეული დრო სტამბოლის უნივერსიტეტის ეკონომიკის ფაკულტეტზე სწავლის შემდეგ, სწავლა ამავე უნივერსიტეტის ლიტერატურის ფაკულტეტზე გააგრძელა. 1948 წელს, ხმის თეატრში დადგმული სპექტაკლით — „სიყვარულის ხიდი“-თ, იოზქული თავისი პროფესიული კარიერა დაიწყო. ამის შემდეგ, მუჰსინ ერთუღრულის გამგეობაში მყოფ ქიუჩუქ თეატრში გადავიდა. ამ პერიოდში ითამაშა ისეთ სპექტაკლებში, როგორიცაა ჯონ სტეინბეკის „თაგვებსა და ადამიანებზე“ (1951), ჯონ მილინგტონ სინჯის „დასავლური სამყაროს ფლეიბოი“-ში, ჯორჯ აქსელროდის „ზაფხულის მარტოხელა“-ში (1954), ჯონ პატრიკის „ჯეიჰანე“-ში (1955). შემდგომში, თავის მეგობრებთან ერთად შექმნილ ჯგუფის შემადგენლობაში გამოდიოდა სტამბოლის საქალაქო თეატრში (1958-59), ანკარის სახელმწიფო თეატრსა (1959-60) და სტამბოლის აქსარაის კვარტალში მდებარე ბულვარის თეატრში (1960-62). 1963-67 წლებში, სხვადასხვა ჯგუფებთან ერთად ტურნეში გადიოდა. 1978 წელს, ისევ საქალაქო თეატრებში დაბრუნდა. 1983-84 წლებში, თავისი ჯგუფის მიერ დადგმული სპექტაკლით (1961), ჟან ანუის „გენერლის სიყვარული“-თ, დორმენის თეატრში გამოვიდა. 1980 წლების შუა რიცხვებში ფერჰან შენსოის „ორთაოიუნჯულარის“ ჯგუფს შეუერთდა. ჯგუფთან ერთად ოთხ სპექტაკლში გამოსვლის შემდეგ, სცენას დაემშვიდობა. ფართოდ ცნობილი გახდა მას შემდეგ, რაც 1970-იან წლებში მელოტი მაჰმუტის როლი შეასრულა ფილმში „ჰაბაბამის კლასი“. 1998 წელს, მას „სახელმწიფო არტისტის“ წოდება მიენიჭა. იოზქული 4-ჯერ იყო დაქორწინებული და სამი შვილი ჰყავს. მსახიობი და წამყვანი გიუნერ იოზქულის მამაა. იოზქულმა სიცოცხლის გარკვეული ნაწილი ალკოჰოლიზმთან ბრძოლაში გაატარა, რომელსაც საბოლოოდ 1990-იანი წლების შუახანებში თავი დაანება. იოზქული, 2003 წლიდან ებრძოდა დემენციასა და ფილტვების ქრონიკული ობსტრუქციული დაავადებას, ამ დროიდან იგი სახლიდან გარეთ არ გადიოდა და არავის ხვდებოდა. დავადებებიდან გამომდინარე, მას ასევე მეხსიერების პრობლემებიც გაუჩნდა. საბოლოოდ, 2018 წლის 5 იანვარს, სტამბოლის ჯიჰანგირის კვარტალში, თავის სახლში, 92 წლის ასაკში გარდაიცვალა. 2018 წლის 7 იანვარს, ჰარბიეს მუჰსინ ერთუღრულის თეატრში გამართული სამოქალაქო პანაშვიდის შემდეგ, იგი თეშვიკიეს მეჩეთში გადაასვენეს, ხოლო შემდეგ ბაქირქოის სასაფლაოზე დაკრძალეს. მიუნირ იოზქული კინოფილმების ინტერნეტ-მონაცემთა ბაზაში Biyografi.net-ის გვერდი ↑ "Aktör dediğin nedir ki? Er geç unutuluyorsun", Sabah, 20 Ağustos 2004 დაარქივებული 2007-09-30 საიტზე Wayback Machine. ნახვის ბოლო თარიღი: 15 სექტემბერი 2007 ↑ 2.0 2.1 "Babam evlenmekten korkmaz boşanamamaktan korkar", Hürriyet, 8 იანვარი 2006 ნახვის ბოლო თარიღია: 15 სექტემბერი 2007 ↑ ",28 იანვარი 2013 ნახვის ბოლო თარიღია: 17 აგვისტო 2013 ↑ Son dakika haberi... Münir Özkul hayatını kaybetti ↑ Yeşilçam'ın çınarı Münir Özkul hayatını kaybetti. დაარქივებულია ორიგინალიდან — 2018-01-06. ციტირების თარიღი: 2018-01-06. ↑ munir ozkulu ugurluyoruz[მკვდარი ბმული]
იუგოსლავიის საფეხბურთო კავშირი

იუგოსლავიის საფეხბურთო კავშირი (სერბოხორვატულად Fudbalski savez Jugoslavije, სლოვენ. Nogometna zveza Jugoslavije, მაკედ. Фудбалски Сојуз на Југославија) — ფეხბურთის ხელმძღვანელი ორგანიზაცია იუგოსლავიაში, რომელიც დამოუკიდებლად და სრულად წარმართავდა საფეხბურთო საქმიანობას და რომლის იურისდიქციაც ვრცელდებოდა ქვეყნის მთელ ტერიტორიაზე. იუგოსლავიის საფეხბურთო კავშირი იყო ერთადერთი ხელმძღვანელი ორგანიზაცია, რომელიც წარმოადგენდა იუგოსლავურ ფეხბურთს, როგორც ქვეყნის შიგნით, ისე მის ფარგლებს გარეთ. გაუქმდა 1992 წელს. იუგოსლავიის საფეხბურთო კავშირი დაარსდა 1919 წლის 14 აპრილს ზაგრებში ხორვატიის საფეხბურთო კავშირის ბაზაზე. 1923 წელს გაიმართა იუგოსლავიის ჩემპიონატის პირველი გათამაშება, რომლის გამარჯვებული გახდა ხორვატული „გრაჯანსკი“. 1923 წლის 20 მაისს იუგოსლავიის საფეხბურთო კავშირი გახდა ფიფა-ს წევრი. 1930 წლის 16 მარტს ორგანიზაციის სათაო ოფისი ზაგრებიდან ბელგრადში გადაიტანეს. 1941 წლის 6 აპრილს იუგოსლავიის საფეხბურთო კავშირმა არსებობა შეწყვიტა იუგოსლავიაზე ღერძის ქვეყნების თავდასხმის გამო. იგი აღადგინეს 1945 წლის 18 მარტს. 1954 წელს იუგოსლავიის საფეხბურთო კავშირი გახდა უეფა-ს წევრი, როგორც მისი ერთ-ერთი დამფუძნებელი. ოფიციალურად იუგოსლავიის საფეხბურთო კავშირმა არსებობა შეწყვიტა 1992 წელს.
ფიონგჩანგის ოლიმპიური სტადიონი

ფიონგჩანგის ოლიმპიური სტადიონი (კორ. 평창 올림픽 스타디움) — დროებითი სტადიონი სამხრეთი კორეაში. აშენდა მხოლოდ 2018 წლის ზამთრის ოლიმპიური თამაშებისა და პარალიმპიური თამაშების გახსნისა და დახურვის ცერემონიების სამასპინძლოდ. თამაშების დასრულების შემდეგ სტადიონი დაშალეს. მდებარეობდა ქალაქ დეგვალიონგ-მიონში, ფიონგჩანგის ოლიმპიური პლაზის რაიონში, კურორტ ალპენზიიდან ჩრდილო-აღმოსავლეთით 2 კილომეტრში. სტადიონს ხუთკუთხედის ფორმა ჰქონდა და 35 000 მაყურებელს იტევდა. აშენებული იყო 80 000 მ² ფართობის ტერიტორიაზე და ის სპეციალურად 2018 წლის ოლიმპიური თამაშებისთვის აიგო. სტადიონის მთლიანმა ხარჯმა მისი დემონტაჟის შემდეგ 116 მილიარდი სამხრეთკორეული ვონი (109 მილიონი აშშ დოლარი) შეადგინა. სავარაუდო სიმაღლე ზღვის დონიდან 740 მეტრს შეადგენდა. სტადიონის სიახლოვეს მდებარეობდა ოლიმპიური საგამოფენო დარბაზი, ტრადიციული საკვების ბაზრები და მრავალი სხვა ღირსშესანიშნაობა, რომელიც მემკვიდრეობის ობიექტების სახლით დარჩა და მედალ-პლაზა რომელმაც მედლებით დაჯილდოების ცერემონიებს უმასპინძლა. 2018 წლის ზამთრის ოლიმპიადის მასპინძლობის კანდიდატის თავდაპირველ განაცხადში, თამაშების გახსნისა და დახურვის ცერემონიების ჩატარების ადგილად ალპენზიის ტრამპლინიდან ხტომის ცენტრი იყო დასახელებული. ეს ვარიანტი 1994 წლის ზამთრის ოლიმპიადის გეგმის მგავსი იყო. თუმცა, 2012 წლის ივლისში ფიონგჩანგის 2018 წლის ზამთრის ოლიმპიური და პარალიმპიური თამაშების საორგანიზაციო კომიტეტმა ჩატარების ადგილის გეგმაში გარკვეული ცვლილებების შესახებ განაცხადა, რამაც ცერემონიების ჰოენგიეში გადატანა გამოიწვია. ამ გადაწყვეტილების მთავარი მიზეზი საორგანიზაციო საკითხები იყო. მათ არ სურდათ ოლიმპიადის მზადების პროცესში ხელი შეეშალათ ტრანპლინიდან ხტომის ვარჯიშებისათვის. ცერემონიის თეატრი — დროებითი სტადიონი 1992 წლის ზამთრის ოლიმპიური თამაშებისათვის. ↑ PyeongChang Olympic Stadium : PyeongChang 2018 Venue ↑ Pyeongchang 2018 move venue for Opening and Closing Ceremonies - Inside the Games - 6 July 2012